《杂兴》
明代·黎崇宣

狐裘际盛夏，絺袗当严冬。汝质匪不佳，违时焉所庸。

弃置在敝匪，缁尘将见蒙。四序有流易，塞者旋复通。

振衣出深闺，爰亲美人躬。寒燠适其宜，时合用乃隆。

素衷苟不渝，所遇宁终穷。

作者简介：（?—1644）明广东番禺人，字孺旬。工诗文，善骑射，能书，事母有孝行。崇祯四年进士。授广德知州，以抗直弃官归。闻明亡，哀痛而卒。有《贻情集》。